Som udgangspunkt bør du lade dine hjemmesko og tøfler lufte udenfor, frem for at vaske dem. Uld er et følsomt naturmateriale, så vask (og især maskinvask) kan ændre uldens struktur og mindske de særlige egenskaber, som gør ulden til noget helt særligt. Hvis du ryster og stiller din hjemmesko til luftning regelmæssigt, vil det som regel være nok til at holde dem lugtfri og friske. Hvis uheldet er ude og du får brug for at fjerne en plet fra dine hjemmesko eller vanter, kan det gøres ved at duppe pletten med en opvredet klud, evt med lidt uldvaskemiddel på. De bløde hjemmesko kan godt tåle håndvask med uldvaskemiddel i koldt vand. Efter vask er det vigtigt ikke at vride hjemmeskoene tørre, men i stedet presse eller rulle dem i et håndklæde, og derefter lade dem liggetørre. Vi anbefaler dog kun at vaske hjemmeskoene, såfremt det er strengt nødvendigt. Tøflerne tåler ikke vask, kun pletrens med en opvredet klud.